„SALÁTA”
 Zöld tippek zöldülő iskoláknak

2005. október

 1. Cserkúti kölökpajta - programajánló

A Magyar Környezeti Nevelési Egyesület és a Jakab-hegyi Bt. iskolai csoportoknak szóló környezeti nevelési programjai:
•A három nővér kertje:haszonnövényeink és felhasználásuk (kukorica, bab, tök), biokertészkedés, töklámpás készítés, kukoricajátékok és étkek 
•Mosás régen és ma:ismerkedés a környezetbarát új és hagyományos anyagokkal, használatukkal, előállításukkal 
•Hasznos haszontalankodás:a fogyasztói magatartás napjainkban, mindenféle kacat újrahasznosítása A gyerekek, kezük munkáját hazavihetik. 
•Csináld magad zöldségből, gyümölcsből:a táplálkozás és az allergia összefüggései, a hagyományos ételtartósítás kipróbálása, pl. szilvalekvárfőzés, káposztasavanyítás 
•Fenntartható-e Cserkút ma?településfejlesztés, néprajz, falutörténet
•Terepi szöszmötölés kis sétával vagy nagy túrával:ismerkedés a Jakab-hegy növényzetével, állatvilágával, geológiájával, tájhasználatával, mondáival 
•Monda mendegélés - egész napos program:terepi szöszmötölés és a Jakab-hegy mondáinak feldolgozása és eljátszása (rendezés, díszlet és jelmezkészítés, játék)
Jelentkezés: Szabó Orsolya, (06- 20)513-5346, isro_szabo@freemail.hu Részvételi díj: 300 Ft/fő, a program időtartama: 9-14 óra. Közlekedés Cserkútra: Újmecsekaljáról a 26-os busszal a cserkúti elágazóig és 20 perc séta, vagy távolsági busszal Pécsről Cserkút falura. A programokat a pedagógus igénye szerint a csoport életkorához, tantervéhez igazítják! Munkamódszerek: játék, csoportmunka, vita, dráma, kísérletezés. Kérésre ebédet is biztosítanak! 

2. Mindennapi kávénk, csokink valódi ára – előadás

 	A „Védegyleti esték” sorozat következő előadásai közt  2005. október 20., 18 óra. A nemzetközi kereskedelem mai formájában egy cseppet sem nevezhető méltányosnak, hiszen a szegény országok termelőinek kizsákmányolásával és hatalmas környezetterheléssel jár. Mennyiben enyhíthet ezen a helyzeten az egyre erőteljesebbé váló Fair trade mozgalom? Hol tart e mozgalom hazánkban? Boda Zsolt közgazdász, Pataki György közgazdász, Újszászi Györgyi (a hazai Fair trade mozgalom egyik szervezője, Védegylet). : Nyitott Műhely, Budapest XII: Ráth György u. 4. További információk: www.vedegylet.hu, tel: 06-1/269-42-51
3. IX. Közoktatási Minőségbiztosítási Konferencia - Ökoiskola műhellyel

	Október 24-26. között Szegeden kerül megrendezésre a IX. Közoktatási Minőségbiztosítási Konferencia, melyen ebben az évben az ökoiskolák külön szekcióval képviseltetik magukat. A műhelymunka során egy interaktív foglalkozás keretében az ökoiskola szervezés lesz a fő téma. A játék során szóba kerülhetnek mindazok a teendők, lehetőségek, buktatók, amelyek az elhatározástól a megvalósításig és a fennmaradásig vezető folyamatban felmerülhetnek. A szekció segítséget adhat minden már működő és leendő ökoiskola számára. A konferencia egyben akkreditált továbbképzés is, így a részvétel az akkreditációs keretből finanszírozható. További információk és jelentkezési lap elérhető a http://www.qualitas.hu/konferencia oldalon. 

4. Hulladékos előadás iskolás csoportok számára
 
	A Hulladék Munkaszövetség a 2005/2006-os tanévben ismét meghirdeti „Kukaügyi ismeretek” sorozatában, iskolás csoportok számára tartandó környezetvédelmi előadásait (csak Budapesten) az alábbi témákban: 

A vásárlás mozgatórugói - A márkák bűvkörében - Birtoklási vágy - Valós vagy vélt igények? 
A hulladékhegyek csökkentése - Hazai helyzet és nemzetközi kitekintés 
Csomagolások – Hipermarket, bolt vagy piac... a vásárlás színterei 
Valódi és „maszek” jelzések – Információk a csomagoláson: hogyan igazodhatunk el köztük? 
Törvényi háttér – Jogi szabályozás a „hulladék megelőzés” elvének érdekében – Környezetvédelem kontra ipar 
Mihez kezdjünk a már „előállított” szeméttel? - Régi termékből újat – Komposztálás 
7.Hova megy a kukásautó? - A végső lehetőség – Gondok és aggodalmak 
Otthoni praktikák – Hulladék, energia, víz, talaj 
Mitől „veszélyesek”? - Mi a teendő velük? - Alternatívák 
Mi kerülhet a komposztdombra? - Miért jó komposztálni? 

	Az előadások a HuMuSz , illetve  (látványos demonstrációs anyagokkal és kellékekkel) kerülnek megtartásra.

	A  előadás ára: 2.800 Ft + 25% ÁFA, azaz . A ÚJDONSÁG! ára: 4.400 Ft + 25% ÁFA, azaz . 
 	A 90 perces játszóház jellegű foglalkozás során a gyerekek jobban elmélyülhetnek az egyes témákban. Több lehetőség van játékra, példák megbeszélésére, kérdések felvetésére, a problémák mélyebb megértésére. A csoportok fogadása előzetes időpont egyeztetése alapján történik, bejelentkezés a tervezett dátumnál . (Eső esetén a tanösvényi előadás az oktatóteremben zajlik!) Információk: Földesi Dóra, dorka@humusz.hu vagy 06-1/386-2648
5. Az iskola bukásra áll? - kiadvány

 	„Az iskola – bukásra áll?” c. kiadvány a Védegylet oktatáspolitikai javaslatait foglalja össze. Címszavak a tartalomból: Tantervi kérdések – Pedagógiai kérdések, a pedagógusok helyzete – A második esély iskolái – Az iskolaszerkezet megszilárdítása – Az egyetemi végzettségek inflálódása ellen. A 200,- forintos kiadvány beszerezhető: 1Budapest, Nádor u. 32., III/13., tel. (1) 269-42-51, iroda @ vedegylet.hu

6. Éghajlatváltozás a világban és Magyarországon - könyv

	A Védegylet - Alinea Kiadó kiadásában megjelent 176 oldalas könyv a klímaváltozás kérdéseit feszegeti. "Éghajlati katasztrófába sodorjuk önmagunkat? Pusztító viharok és súlyos aszályok várnak ránk Magyarországon? Mennyire hatékonyak az éghajlatváltozás mérséklésére tett erőfeszítéseink? A kötet tartalmazza a klímaváltozás témájában világszerte a leghitelesebb forrásnak számító Éghajlat-változási Kormányközi Testület legutóbbi jelentésének összefoglalóját. Ezt követik a téma jeles hazai szakértőinek - részben a Magyarországon várható változásokat tárgyaló - írásai." A kötet kapható a nagyobb könyvesboltokban (ára: 1600 Ft) vagy a Védegylet irodájában. 

7. OM - „Szemünk Fénye” program

	A "Szemünk Fénye” program lehetőséget teremt arra, hogy az ország összes iskolájában világítás- és fűtéskorszerűsítést valósuljon költségvetési források nélkül. A program a világítás- és fűtéskorszerűsítési beruházásokat a működési költségekből képes fedezni úgy, hogy ezek a működési költségek az iskolák számára nem emelkednek. 
	A program megvalósításával kapcsolatos iskolafenntartóknak szóló előzetes igényfelméréshez szükséges adatlap megtalálható a http://www.kir.hu/szemunkfenye oldalon. Az adatlap kitöltése interneten keresztül, kizárólag elektronikusan történik. A rendszerbe a Közoktatási Információs Rendszer (KIR) által levélben megküldött fenntartó azonosítóval lehetséges belépni. 
	Amennyiben a tájékoztató levelek ill. az interneten megtalálható kitöltési útmutató elolvasása után további információkra van szükségük, ill. kérdések merülnek fel a rendszer működésével kapcsolatban, hívják a KIR ügyfélszolgálatát a 06-40-200-446 vagy a 06-96-510-000 telefonszámon.

8. Újrapapír füzet kapható

	Még beszerezhetők a HuMuSz újrapapír füzetei. Az újrapapírból készült füzetek A/5-ös (iskolai szabvány) méretben, jelenleg az alábbi változatokban kaphatók:
•32 lapos négyzethálós	30 Ft.
•16 lapos négyzethálós	20 Ft.
•16 lapos vonalas	20 Ft.
bea@humusz.huhumusz@humusz.hu
9. Az újragondolt papír - kiadvány a papírgyűjtésről és hasznosításról. 

	Az általános iskolásoknak szóló 20 oldalas oktató füzet első része a papír és a papírgyártás történetét és környezeti hatásait ismerteti. A szakmai rész foglalkozik az iskolai hulladékgazdálkodás, megelőzés, papírgyűjtés és az újrahasznosított papírtermékek jelentőségével. A melléklet első része a pedagógusoknak nyújt segédanyagot a téma iskolai feldolgozásához, a második rész pedig a problémás iskolaszerek kiváltására ad tanácsokat. A kiadványból egy példányt ingyenesen igényelhetnek az érdeklődő iskolák, megrendelés: HuMuSz 1111 Budapest, Saru utca 11., 06-1/386-2648, humusz@humusz.hu

10. Állatvédelmi plakát-és fotópályázat 2005/2006

	Az Orpheus Országos Állatvédő és Természetbarát Közhasznú Egyesület pályázatot hirdet "Állatvédelmi plakát-és fotópályázat 2005/2006" címmel, melynek célja az állatszeretet, a környezeti tudatosság fokozása, a kreatív alkotószellem ösztönzése. Pályázati kategóriák:
1. Állatvédelmi plakát: Maximum A3-as méretben, a jelen kor állatvédelmi problémáját (pl. a kóbor állatokat, a cirkuszt, a gazdasági állattartást, a prémtermelést...) plakáttal bemutatva várjuk. Technikai megkötés nincsen.
2. Állatvédelmi fotó: Az állatok helyes tartását vagy éppen a problémákat (pl. mintatartást, állatkínzást, állatszállítást…) bemutató fotók küldhetőek. Méret és technikai megkötés nincsen.
	A pályázók műveiket az egész országból, és külföldről is (magyar nyelven) beadhatják. Egy pályázó egy kategóriában és maximum egy munkával pályázhat! A munkát csoport is elkészítheti! A pályaművet pontos névvel és címmel (postacímmel, e-mail címmel) megjelölve kérik beküldeni. Minden pályázó postai levelében saját névre és címre megcímzett, BÉLYEGGEL ellátott közepes méretű válaszborítékot kell, hogy mellékeljen, e nélkül a pályázat érvénytelen. 
	A pályázat kizárólag postán küldhető be, a következő címre: Orpheus Egyesület ("pályázat 2005/2006") 6701 Szeged, Pf.:929. A munkát a postai megküldéssel floppyn, cd-n vagy külön a palyazat@zug.hu e-mail címre (csatolt file-ban) elektronikusan is el kell küldeni.
	A pályázat beadható 2005. november 10. - 2006. február 01. között. A zsűri döntését a legjobb alkotásokról 2006. február 10-ig nyilvánosságra hozza. A kategóriák legjobbjai állatos ékszereket, utazást, vásárlási utalványokat, könyveket, DVD lemezeket, kazettákat, táborozást, újság előfizetéseket kapnak. A legjobb alkotások illusztrációkként és kiadványok formájában is nyilvános bemutatásra kerülnek. További információ: 06-20/99-59-409,  palyazat@zug.hu
	A pályázó munkája megküldésével hozzájárul ahhoz, hogy alkotása kiadványokban megjelenjen. A pályázó tudomásul veszi, hogy az egyesület kéziratot nem küld vissza és külön kérésre anyagilag nem honorál. A pályázati kiírás teljes egészében (plakáttal) a www.zug.hu oldalon olvasható. A pályázat ideje alatt is ingyenes kiadványrendelés: közepes méretű bélyeges, megcímzett válaszborítékért térítésmentesen képeslapok, matricák, plakátok kérhetők az egyesülettől.

11. „Kenderkóc” – kézműves alapanyagok és termékek boltja

	A bolt nagyszerű alapanyagokat árusít kézműves foglalkozásokhoz: vessző, kukoricacsuhé, gyékény, cirok, bőrfesték, lenvászon, agyag, gyapjú nemezeléshez, stb. Szerszámok, könyvek, tanácsok is kaphatók. Budapest VII. ker. Erzsébet krt. 10.-12.
12. A fák környezeti haszna – kiadvány

	A KÖTHÁLÓ kiadásában megjelent szórólap szerű, jól megfogalmazott brossúra szól a fák környezetvédelemben betöltött szerepéről (levegő-, talaj-, zajvédelem, klímajavítás, rázkódások hatásai elleni védelem...) Ingyenesen beszerezhető a KÖTHÁLÓ irodákban (www.kothalo.hu) vagy a Humusznál (humusz@humusz.hu, 06-1/386-2648)

13. Föld-napi segédanyag – kiadvány

	A „Süni füzetek” sorozatában megjelent „Zöldbetűs ünnepeink” című, 50 oldalas kiadványban tesztek, kérdéssorok (megoldásaikkal) játékos feladatok, ötletek megfigyelésekhez és kísérletekhez, számolni és mérni valókhoz, gondolkodtató és elgondolkodtató kérdések, irodalomjegyzék és további rengeteg hasznos anyag található, amely segítségül szolgálhat szakköri foglalkozások, akadályversenyek, vetélkedők összeállításához, nemcsak a Föld Napja alkalmából, hanem a mindennapi környezeti nevelés részeként is. Beszerezhető a Süni Magazinnál: 1242 Budapest, Pf. 455. Tel.: 06-1/266-54-49

14. Autómentes városok – segédlet témafeldolgozáshoz

	A Levegő Munkacsoport „Lélegzet” folyóiratának 2005/6. számában megjelent „Haladjunk a korral!” (5.-7. old.) illetve „Oszd meg és spórolj!” (9. old.) c. cikkek a városi levegőszennyezés, az autóhasználat okozta problémák és az élhetőbb, emberközpontúbb városok témájának feldolgozásához adnak nagyszerű segítséget. A jól megfogalmazott, érdekfeszítő külföldi kitekintést adó, működő és gyakorlatias példák sorát felvonultató írás megfelelő alapot nyújthat az autócentrikus városi életforma témájának feldolgozásához – jeles napok (pl. Föld Napja, Nemzetközi Autómentes Nap, stb.), szakköri foglalkozások, vagy tanórák keretén belül. www.lelegzet.hu

15. KukaBúvár – hulladékos folyóirat - 2005. nyári szám

	A HuMuSz folyóiratának tartalmából: Weeman, avagy a mosógép visszavág (elektronikai hulladékok) – Öko-kuckó Pécsett (oktatóközpont) – Hulladékház (külföld) – Zöld erdőben járva, szemétre találva – A szelektív gyűjtésen és az újrahasznosításon túl – GAIA: egy nemzetközi hálózat a hulladékégetés alternatíváiért – Franciaország hadat üzen a nejlonzacskóknak. A negyedévente megjelenő folyóirat előfizethető (jelenleg 1200 Ft/év áron) a HuMuSznál: 06-1/386-2648, humusz@humusz.hu, a régebbi példányok ingyenesen beszerezhetők ugyanitt vagy olvashatók a honlapon www.kukabuvar.hu 

16. Természetközeli szennyvíztisztítás alkalmazása kistelepülésen

	A 80 oldalas kiadvány hasznos segítséget jelenthet szakmai (pl. környezettechnikus, stb.) oktatás végző iskolák számára. Téma: a helyi szennyvízkezelés problémájának környezet- és költségkímélő módon történő valósítása. Az adatokat, jogszabályokat és érdekes szakmai leírásokat tartalmazó anyag tartalmából: Kistelepülések környezetvédelmi feladatai az EU-ban – Természetközeli szennyvíztisztítás helyzete, kilátásai Magyarországon – A szennyvízberuházás folyamata – Kérdőíves kutatás a Román-Magyar határtérség Magyarországi kistelepüléseinek körében. Beszerezhető: www.hitvk.hu, 4220 Hajdúböszörmény, Bocskai tér 2., tel.: 52/280-038
17. Ültess fát a békéért! - faültetési akció

	A lengyel Klub Gaja világméretű faültetési akciójához vár csatlakozókat. A Független Ökológiai Központ (FÖK) az akció hazai népszerűsítésére magyarul közli a felhívást a honlapján: www.foek.hu. A második éve megrendezésre kerülő programban a szervezők arra kérik a részt venni szándékozókat, hogy szervezzenek egy eseményt a Fa ünnepe alkalmából, melynek célja minél több fa ültetése a béke jelképeként. 2004-ben a föld minden kontinensén, 33 országban, több mint egymillió ember ültetett a szervezőkkel fát. Idén Magyarországon az akció október 10-től 31-ig tart. A kezdeményezéshez az alábbi módon lehet csatlakozni a FÖK segítségével (idézet a weblapról):
1.Töltsd le a banner-t és tedd fel a honlapotokra!
Ennek segítségével népszerűsíthetitek az akciót. Ha elkülditek honlapotok címét, szervezetetek (intézményetek) logóját az ultessfat@foek.hu címre, a FÖK is felteszi azt a „partnerei” közé. 
2.Szervezz saját faültetési akciót!
Ha másokat is vársz az eseményre, hirdesd meg itt az oldalon, küldj meghívót az ultessfat@foek.hu címre, meghirdetik a honlapon. Az eseményről beszámolót is várnak!
3.Csatlakozz valamely partnerünk akciójához!
A www.foek.hu honlapon megtalálhatók a partnerek. 
4.Támogasd a FÖK faültetési programját, jegyezz „farészvényt”! 
5.A Veszprém megyei Dörögdi-medencében folyó kistérség- és közösségfejlesztés eredményeként 1100 hársfacsemete került elültetésre a Millecentenárium évében. 1999 óta a helyi civil és önkormányzati szervezetekkel közösen újabb facsemetéket ültettek a FÖK szervezésében A farészvények vásárlásával mindenki hozzájárulhat a fasor további pótlásához, melyet minden ősszel az „Ültess fát utódaidnak!” program keretében szervez a FÖK. A rendezvényre minden részvénytulajdonost meghívnak, hogy facsemetéjét ill. földlabdás fáját személyesen ültethesse el. A csemetéket, amennyiben nem tud jelen lenni az ültetésen, a FÖK munkatársai, önkéntesei ültetik el. Minden 1.000 Ft 1 db facsemete és minden 3.000 Ft egy db földlabdás fa elültetését teszi lehetővé. A farészvények megrendelhetők telefonon, faxon, e-mailben vagy személyesen is megvásárolhatók a FÖK irodájában. Erről a programról további információk: www.foek.hu, Budapest 1035, Miklós tér 1. Tel.:06-1/368-6229, Fax:06-1/250-1546, E-mail: office@foek.hu

18. KÖRNET – Környezeti nevelési oktatócsomag az interneten 

	Az interneten a http://www.foek.hu/kornet/ címen elérhető interaktív környezeti nevelési oktatócsomag, avagy tájvédelmi böngészde elősegíti a nem védett területek természeti értékeinek cselekvő védelmét, a helyi közösségek bevonását a Dörögdi-medence példáján. A program módszertani útmutatóval szolgál más kis tájegységek, érzékeny területek holisztikus feldolgozásához is.